**На основу члана 39. став 5. Закона о јавним набавкама (”Службени гласник РС”, број 124/12)**

**РЕПУБЛИЧКИ ЗАВОД ЗА СОЦИЈАЛНУ ЗАШТИТУ**

**Београд, Теразије 34**

Оглашава

**ПОЗИВ**

за подношење понуда за јавну набавку услуга – организација стручних скупова према месту одржавања, трајању, броју учесника и потребном смештају за учеснике и тренере - водитеље радионица, у поступку јавне набавке мале вредности, означеном као ЈН број 06/13

Републички завод за социјалну заштиту, као установа социјалне заштите, спроводи поступак јавне набавке мале вредности услуга - организација стручних скупова према месту одржавања, трајању, броју учесника и потребном смештају за учеснике и тренере - водитеље радионица, и позива сва заинтересована лица да поднесу понуде под условима из овог позива и Конкурсне документације.

Предмет набавке број ЈН ---06/13 су услуге–означене у општем речнику набавке под бројем 80520000.

Право учешћа имају сва домаћа и страна правна и физичка лица која поднесу доказе из члана 77. Закона о јавним набавкама којим доказују испуњавање услова из члана 75. и 76. Закона о јавним набавкама. Уз понуду и доказе из члана 77. Закона, а који су наведени у делу 4. конкурсне документације, понуђач доставља и друге доказе и обрасце тражене конкурсном документацијом. У овом поступку јавне набавке критеријум за оцену понуда је ,,најнижа понуђена цена". Биће изабрана понуда са најнижом укупном ценом предметних услуга, а која не представља „неуобичајено ниску цену“.

Уколико се током рангирања понуда установи да две понуде имају исту укупну цену услуга, комисија наручиоца ће дати предност оном понуђачу који је понудио простор за реализацију обука/конференције који је приступачан особама са инвалидитетом.

Преузимање или увид у конкурсну документацију, заинтересована лица могу извршити са Портала Управе за јавне набавке http://portal.ujn.gov.rs и www.zavodsz.gov.rs

Заинтересована лица су обавезна да своје понуде доставе у року од 10 дана од дана објављивања позива на Порталу Управе за јавне набавке. Благовременим ће се сматрати све понуде које стигну на адресу наручиоца, Теразије број 34, Београд – најкасније дана 10.10.2013. године, као последњег дана рока за подношење понуда, до 12:00 часова по локалном времену.

Понуда мора да буде поднета на преузетим обрасцима конкурсне документације за ову јавну набавку, јасна и недвосмислена, оверена печатом и потписана од стране овлашћеног лица понуђача. Понуда са варијантама није дозвољена.

Понуда са свим потребним доказима и прилозима доставља се у наведеном року, у једној затвореној коверти или кутији, на којој мора бити налепљен попуњен, потписан и оверен печатом понуђача Прилог П XIII из конкурсне документације.

Јавно отварање понуда обавиће се одмах по истеку рока за подношење понуда дана 10.10.2013. године у 12:20 часова по локалном времену, на адреси наручиоца, Теразије број 34, Београд , уз присуство овлашћених представника понуђача који могу учествовати у поступку отварања понуда, што доказују овлашћењем које уручују Комисији.

 Одлуку о додели уговора наручилац ће донети у року од 10 дана од дана јавног отварања понуда. Наручилац задржава право да у случајевима предвиђеним у конкурсној документацији донесе одлуку о обустави поступка.

Особе за контакт су Невена Рајковић и Гордана Ковић, тел/факс 011/3621569.